section_heading: Srpski propagandni rat
paragraph_text: Za središnju vlast u Sarajevu, stvaranje srpskih autonomnih oblasti bilo je iznenađenje. Takve vrste ekskluzivno nacionalnih teritorijalno upravnih jedinica nastajale su na područjima gdje je Srpska demokratska stranka osvojila većinu, time i vlast pa nije bilo stvarne potrebe za pravljenje dodatnog upravnog aparata uz već postojeći, koji je bio pod njihovim nadzorom. S obzirom na to da ustavna prava Srba nisu bila ugrožavana, a njihovo učešće u državnoj vlasti bilo je proporcionalno, stvaranje srpskih autonomnih oblasti je predstavljalo protuustavni pokušaj podjele države i pripajanja teritorija Srbiji. Srbi su radili na podjeli Bosne i Hercegovine, stvaranjem neovisne vlasti, vlastite policije, uprave, vojske, komunikacijskog i monetarnog sustava. mini|[[Zastava Republike Srpske|Srpska trobojnica s 4 ćirilčna slova S, koju su koristile srpske paravojne jedinice: šešeljevaca i arkanovaca.]] Zbog neučinkovitosti republičkog MUP-a i raspadom Teritorijalne obrane SR BiH, osniva se niz paravojnih jedinica po nacionalnoj osnovi. Kod Srba su to bili Beli orlovi, poznati kao šešeljevci i Srpska dobrovoljačka garda, poznata kao Arkanovi tigrovi, koje je potpomagala JNA i dobrovoljačkih jedinica s teritorija Srbije.